Source: https://rovaniemi.cloudnc.fi/fi-FI/Toimielimet/Tilajaosto/Kokous_1162020/Kaupungintalon_perusmuurihanke(104341)
Timestamp: 2020-08-07 20:48:16+00:00

Document:
Kaupungintalon perusmuurihanke | Rovaniemi
Kaupungintalon perusmuurihanke
Tilajaosto, kokous 11.6.2020
§ 35 Kaupungintalon perusmuurihanke
Kaupunginvaltuusto on hyväksynyt kokouksessaan 11.11.2019 § 98 talousarvion vuodelle 2020 ja taloussuunnitelman vuosille 2021-2022. Kaupunginhallitus päättii kokouksessaan 10.2.2020 § 64, että kaupunki toteuttaa kaupungintalon peruskorjauksen.
Tilapalvelukeskus on valmistellut kaupungintalon peruskorjausta kevään 2020 aikana. Kaupunginhallitukselle on annettu kaupungintalon peruskorjauksen valmistelun etenemisestä tilannekatsaus 8.5.2020 § 204 ja tilajaostolle 26.5.2020 § 30. Ensimmäisenä konkreettisena korjaustoimenpiteenä on ollut toteuttaa kaupungintalon perusmuurin korjaushanke vuoden 2020 aikana.
Kyseessä on EU-kynnysarvon ylittävä hankinta. Tilapalvelukeskus julkaisi ennakkoilmoituksen julkisten hankintojen hankintailmoitukset.fi -ilmoituskanavassa 13.3.2020 kaupungintalon perusmuurin korjaushankkeesta. Tarjouspyyntö julkaistiin hankintailmoitukset.fi -ilmoituskanavassa 7.5.2020. Tarjousten määräaika päättyi 28.5.2020 klo 12:00. Määräaikaan mennessä saatiin kolme (3) tarjousta. Tarjouksen jättivät:
- Rakennus P. Jokelainen Oy
- Lapin Pro-Urakoitsijat Oy ja
- Kiinteistöhuolto- ja Maanrakennus Martin Oy
Tilapalvelukeskus on käynyt tarjoukset läpi.
Hankintalain 1397/206 125 § mukaan hankintamenettely voidaan keskeyttää todellisesta ja perustellusta syystä. Hankintamenettelyn keskeyttämistä koskevaan ratkaisuun sovelletaan, mitä hankintaa koskevasta päätöksestä säädetään 123 §:ssä.
Määräaikaan mennessä saapuneista tarjouksista kaksi (2) ei täytä tarjouspyynnössä edellytettyä yrityksen liikevaihtovaatimusta, jonka tuli olla kolmena edellisenä vuotena vähintään 1,0 miljoonaa euroa/vuosi. Tarjouskilpailuun saapui siis ainoastaan yksi (1) soveltuva, tarjouspyynnön ehdot täyttävä tarjous. Näin ollen kilpailua ei ole syntynyt ja tarjouksia ei voida vertailla. Lisäksi saapunut, soveltuva tarjous ylitää merkittävästi tilaajan hankkeelle laatiman kustannusarvion ja sille varatun määrärahan vuodelle 2020. Hankinnan keskeyttämiselle on edellä mainittujen perustelujen johdosta lainsäädännön tarkoittama perusteltu syy. Ratkaisu ei vaikuta syrjivästi tarjoajiin.
Tilajaosto päättää keskeyttää kaupungintalon perusmuurin korjaushankkeen tarjouskilpailun. Tilapalvelukeskus valmistelee kaupungintalon perusmuurin korjaushankkeen tarjouskilpailun uudelleen ja järjestää uuden tarjouskilpailun vuoden 2020 aikana.
Tilapalvelupäällikkö Pekka Latvala ja rakennuspäällikkö Juha Välitalo esittelivät asian tilajaostolle.
Tarjoajat, Juha Välitalo, Arto Kerimaa, Maria Granberg, Anu Kulmala, Kaisa Laitinen, kaupunginhallitus
§ 33 Kokouksen laillisuus ja päätösvaltaisuus sekä työjärjestyksen hyväksyminen

References: § 35
 § 98
 § 64
 § 204
 § 30

§ 33